O muro de Berlín (en alemán Berliner Mauer, dito por a propaganda d'a RDA "Muro de protección antifaixista", en alemán "Antifaschistischer Schutzwall", en atros puestos tamién dito "muro d'a vergonya") feba parti d'a muga inter-alemana en pasando por Berlín y deseparó Berlín Ueste de Berlín Este y d'a RDA entre o 13 d'agosto de 1961 y o 9 de noviembre de 1989. Ye o simbolo más conoixito d'a Guerra Fría y d'a división d'Alemanya. A lo menos 86 presonas morioron a mans d'as fuerzas de seguridat d'a RDA mientres miraban de fuyir enta l'Ueste. Atras fuents parlan d'un minimo de 238 muertos, encluyendo-ie os muertos en accident.